Kim Basinger - Wikipedia

# Kim Basinger

### Sa Wikipedije, slobodne enciklopedije

Kimila Ann Basinger
rođena: | 8. decembar, 1953. Athens, SAD

Kimila Ann Basinger (8. decembar, 1953. g. Athens, Georgia) američka filmska glumica švedskih, irskih i čeroki predaka. Dobitnica je Oskara, a nalazi se na 12. mjestu Playboyeve liste najseksi žena 20. vijeka.

## [izmijeni] Biografija

Rođena je kao treće dijete jazz glazbenika i plivačice (koja je nastupala i sa slavnom Esther Williams u filmovima). Još od djetinjstva je govorila da će biti glumica. U pubertetu je plivala, plesala, vježbala gimnastiku i u šesnaestoj godini, savršenog tijela pobjedila na Miss Junior izvodeći pjesmu iz mjuzikla My Fair Lady. Početkom 1970.ih odlazi u New York gdje joj ugovor za fotomodela nudi Eileen Ford (Ford Modeling Agency). Između snimanja i revija uspjela je pohađati satove glume, a u raznim klubovima je nastupala pod pseudonimom Chelsea. Godine 1976. Basinger se seli u Los Angeles i doživljava svoj prvi napad panike, nakon kojega nije šest mjeseci izlazila iz kuće. Prvi nastupi bili su joj u TV serijama Čarlijevi anđeli i Six Million Dollar Man, a prva filmska uloga u Hard Country. Pažnju na sebe privukla je nakon objavljivanja slika u magazinu Playboy, pa je uslijedila i uloga Bondove djevojke u filmu Never say Never Again sa Seanom Conneryjem kao Jamesom Bondom. Nakon toga je glumila s Burtom Raynoldsom i Robertom Redfordom, ali u erotsku zvijezdu promaknula ju je uloga u filmu 9 1/2 sedmica s Mickeyem Rourkeom. Nakon filma Batman snimala je lošije filmove, a odbijala uloge u filmovima koji su kasnije postali hit poput Sirovih strasti. Onda su uslijedile i krize u privatnom životu, promašena investicija od 20 miliona dolara u kupovinu gradića Braselton i objava bankrota nakon sudske odredbe o plaćanju odštete za film Boxing Helena. U to vrijeme ulazi u brak s Alecom Baldwinom, s kojim ima kćer (Ireland Eliesse). Nakon poroda ponovno jako pati od agorafobije i povlači se iz javnosti, sve do ponude za film L.A. Confidential (1997. g.) i uloge zanosne plavuše za koju je dobila Oskara. Zahvaljujući toj ulozi postaje jedna od najbolje plaćenih hollywodskih glumica, ali se ponovno povlači, a brak s Baldwinom se raspada.

## [izmijeni] Filmografija

- Hard Country (1981. g.)
- Mother Lode (1982. g.)
- Never Say Never Again (1983. g.)
- The Man Who Loved Women (1983. g.)
- The Natural (1984. g.)
- Fool for Love (1985. g.)
- 9 1/2 Weeks (1986. g.)
- No Mercy (1986. g.)
- Blind Date (1987. g.)
- Nadine (1987. g.)
- My Stepmother Is an Alien (1988. g.)
- Batman (1989. g.)
- The Marrying Man (1991. g.)
- Final Analysis (1992. g.)
- Cool World (1992. g.)
- The Real McCoy (1992. g.)
- Wayne's World 2 (1993. g.) (cameo)
- A Century of Cinema (1994. g.) (dokumentarni film)
- The Getaway (1994. g.)
- Ready to Wear (1994. g.)
- L.A. povjerljivo (1997. g.)
- I Dreamed of Africa (2000. g.)
- Bless the Child (2000. g.)
- 8 Mile (2002. g.)
- People I Know (2002. g.)
- The Door in the Floor (2004. g.)
- Elvis Has Left the Building (2004. g.)
- Cellular (2004. g.)
- Jump Shot (2005. g.)
- The Sentinel (2006. g.)

## [izmijeni] Također pogledajte

- Glumci
  - Popis glumaca

## [izmijeni] Vanjski linkovi

- Kim Basinger na IMDb

Wikicitat na bosanskom jeziku ima članak pod nazivom:
Kim Basinger
Preuzeto sa: "http://bs.wikipedia.org../../../k/i/m/Kim_Basinger_c3ea.html"

Kategorije: Žena | 1953 rođenja | Biografije | Wikicitat | Američke glumice

##### Views

- Članak
- Razgovor
- Trenutna verzija

##### Pretraga

##### Drugi jezici

- Български
- Dansk
- Deutsch
- English
- Esperanto
- Español
- Suomi
- Français
- Hrvatski
- Italiano
- 日本語
- Nederlands
- Norsk (bokmål)
- Polski
- Português
- Русский
- Svenska